বৰাক উপত্যকাৰ কাচাৰ জিলাৰ বৰখলা সমষ্টিৰ বিজেপি বিধায়ক কিশোৰ নাথ আৰু তেওঁৰ পৰিয়ালৰ আন আন সদস্যৰ নামত বিদেশী ন্যায়াধিকৰণে প্ৰেৰণ কৰা জাননী সন্দৰ্ভত প্ৰতিক্ৰিয়া প্ৰকাশ কৰিছে বিধায়কজনে। ন্যায়াধিকৰণৰ সন্মুখত উপস্থিত হৈ বিদেশী নহয় বুলি তথ্যসহ প্ৰমাণ কৰিবলৈ জাননী পোৱা বিধায়কজনে কয় যে পূৰ্বৰ কংগ্ৰেছ চৰকাৰখনৰ ত্ৰুটিপূৰ্ণ কামৰ বাবেই তেওঁলোক আজি ভুক্তভোগী।
উল্লেখযোগ্য যে যোৱা ১৬ মে'ত বিদেশী ন্যায়াধিকৰণৰ পৰা বিধায়কজনৰ লগতে বিধায়কজনৰ পত্নী নীলিমা নাথ, ভায়েক মতিলাল নাথ, প্ৰদীপ নাথ, জগদীশ নাথ আৰু মাণিক নাথলৈ জাননী গৈছে। ইয়াৰ উপৰি বিধায়কজনৰ খুলশালীয়েক ৰাখী নাথলৈও জাননী যোৱা বুলি জানিব পৰা গৈছে। তেওঁলোকক কাচাৰ জিলাৰ বিদেশী ন্যায়াধীকৰণে এই জাননী দিছে। বিধায়কসহ আটাইকে জুন মাহৰ মাজভাগত হাজিৰ হোৱাৰ নিৰ্দেশ দিছে বিদেশী ন্যায়াধিকৰণে।
উল্লেখযোগ্য যে হিন্দু বাংলাদেশীৰ নাগৰিকত্বৰ বিষয়টোৱে সমগ্ৰ ৰাজ্য উত্তাল কৰি থকাৰ সময়তে এই খবৰটোক কেন্দ্ৰ কৰি ৰাজ্যত সৰৱ আলোচনা হৈছে। হিন্দু বাংলাদেশীক বিজেপিয়ে নাগৰিকত্ব দিয়াৰ সপক্ষে থকাৰ অন্তৰালৰ কাৰণ হিচাপে ইয়াক গ্ৰহণ কৰাৰ চেষ্টা কৰা দেখা গৈছে।
ইফালে, বিধায়কজন আৰু তেওঁৰ পৰিয়ালটোলৈ বিদেশী ন্যায়াধিকৰণে জাননী প্রেৰণ কৰাত বিস্ময় প্রকাশ কৰে বৰখলাৰ প্রাক্তন বিধায়িকা ডাঃ ৰুমী নাথে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
